cy cy de cy cy cy cy cy de fr cy cy cy cy cy cy cy cy cy cy cy cy id de de cy
Bwydlenni a Ryseitiau | menuscount
Pam Mae Bwydlenni’n Bwysig Mewn Gofal?
Cynlluniwyd gwefan Bwydlenni o Bwys mewn Gofal i helpu darparwyr gofal ar draws amrywiaeth o leoliadau i ddarparu bwydlenni sy’n seiliedig ar ryseitiau sy’n bodloni gofynion maeth y person cyfartalog. Nid yw’n darparu ar gyfer y rheiny sydd ag anghenion dietegol unigol, penodol, sydd angen atgyfeiriad at Ddietegydd, ond mae’n cynnig canllawiau ac yn dangos y ffordd ar gyfer anghenion dietegol unigol, penodol.
Fel darparwyr gofal, fe fyddwch yn gwybod bod gofalu am faeth trigolion mewn cartrefi gofal yn hanfodol os am gynnal lles, ac wrth wella ar ôl salwch. Fel darparwyr gofal, mae gennych rôl bwysig iawn i fodloni anghenion maeth eich trigolion.
Yng Nghymru, mae yna dros 1000 o gartrefi sy’n darparu gofal ac mae’r cartrefi hyn angen bodloni’r Safonau Gofynnol ar gyfer y rheiny mewn gofal. Mae’n anodd meddal sut mae modd i’r bwyd a ddarperir fodloni gofynion maeth amrywiaeth eang o drigolion, ac felly cynlluniwyd y wefan hon i’ch helpu a’ch cefnogi wrth i chi gynllunio’ch bwydlenni.
Ar y wefan, cewch gynllunydd bwydlenni i’ch helpu i gynllunio’ch bwydlenni. Mae’r holl ryseitiau sydd ar gael wedi cael eu profi ac yn cynnwys y lefelau cywir o faeth, ac felly mae’n bwysig eich bod yn defnyddio’r ryseitiau hyn er mwyn i chi wybod eich bod yn diwallu anghenion maeth sylfaenol y rheiny sydd yn eich gofal.
Fe fydd defnyddio’r teclynnau sydd ar gael yn:
Sicrhau bod pobl sy’n cael gofal yn cael y lefelau cywir o faeth a hydradiad bob dydd
Darparu amrywiaeth, amrediad a chydbwysedd o ran maeth, sy’n darparu’r fitaminau a’r mwynhau allweddol sy’n angenrheidiol ar gyfer iechyd
Rhoi cyngor ymarferol ac adnoddau i helpu staff mewn lleoliadau gofal i daclo materion arlwyo ymarferol
Cydymffurfio ag egwyddorion Hanfodion Gofal